# Úradný vestník C 234/2019

| | ISSN 1977-1037 |
| --- | --- |
| Úradný vestník
  Európskej únie | C 234 |
| | |
| Slovenské vydanie | Informácie a oznámenia | Ročník 6211. júla 2019 |

ISSN 1977-1037

Úradný vestník

Európskej únie

C 234

Slovenské vydanie

Informácie a oznámenia

Ročník 6211. júla 2019

---

| Obsah | Strana |
| --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Európsky parlamentRada |
| 2019/C 234/01 | Vyhlásenia k smernici Európskeho parlamentu a Rady (EÚ) 2019/1153 z 20. júna 2019, ktorou sa stanovujú pravidlá uľahčovania využívania finančných a iných informácií na predchádzanie určitým trestným činom, ich odhaľovanie, vyšetrovanie alebo stíhanie a ktorou sa zrušuje rozhodnutie Rady 2000/642/SVV | 1 |

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európsky parlamentRada

2019/C 234/01

Vyhlásenia k smernici Európskeho parlamentu a Rady (EÚ) 2019/1153 z 20. júna 2019, ktorou sa stanovujú pravidlá uľahčovania využívania finančných a iných informácií na predchádzanie určitým trestným činom, ich odhaľovanie, vyšetrovanie alebo stíhanie a ktorou sa zrušuje rozhodnutie Rady 2000/642/SVV

1

---

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európsky parlament Rada

| 11.7.2019 | SK | Úradný vestník Európskej únie | C 234/1 |
| --- | --- | --- | --- |

11.7.2019

SK

Úradný vestník Európskej únie

C 234/1

---

Vyhlásenia k smernici Európskeho parlamentu a Rady (EÚ) 2019/1153 z 20. júna 2019, ktorou sa stanovujú pravidlá uľahčovania využívania finančných a iných informácií na predchádzanie určitým trestným činom, ich odhaľovanie, vyšetrovanie alebo stíhanie a ktorou sa zrušuje rozhodnutie Rady 2000/642/SVV (1)

(2019/C 234/01)

Vyhlásenie Európskeho parlamentu k článku 9

Európsky parlament vyjadruje poľutovanie nad tým, že smernica na rozdiel od pôvodného návrhu neobsahuje pravidlá týkajúce sa presných lehôt a IT kanálov na výmenu informácií medzi finančnými spravodajskými jednotkami jednotlivých členských štátov. Európsky parlament vyjadruje poľutovanie aj nad tým, že rozsah uplatňovania tohto článku sa obmedzuje na prípady terorizmu a organizovanej trestnej činnosti súvisiacej s terorizmom a na rozdiel od pôvodného návrhu nezahŕňa všetky druhy závažných trestných činov, ktoré takisto môžu mať závažný nepriaznivý vplyv na našu spoločnosť. Európsky parlament naliehavo vyzýva Komisiu, aby túto otázku opäť preskúmala v rámci svojej správy o vykonávaní a hodnotení tejto smernice a smernice o boji proti legalizácii príjmov z trestnej činnosti, a najmä v rámci hodnotenia podľa článku 21. Európsky parlament tieto správy a hodnotenia pozorne preskúma a v prípade potreby vypracuje vlastné odporúčania.

Vyhlásenie Komisie

V súvislosti s článkom 9 smernice Komisia vyjadruje poľutovanie nad tým, že v porovnaní s jej pôvodným návrhom smernica neobsahuje pravidlá týkajúce sa presných lehôt a IT kanálov na výmenu informácií medzi finančnými spravodajskými jednotkami z rôznych členských štátov. Komisia takisto vyjadruje poľutovanie nad tým, že rozsah pôsobnosti tohto článku sa obmedzil na prípady terorizmu a organizovanej trestnej činnosti spojenej s terorizmom a nevzťahuje sa na všetky druhy závažných trestných činov, ako sa pôvodne navrhovalo. Komisia bude ďalej uvažovať o priamej spolupráci medzi finančnými spravodajskými jednotkami, najmä v rámci svojich správ o vykonávaní tejto smernice a smernice o boji proti praniu špinavých peňazí.

---

(1)  Ú. v. EÚ L 186, 11.7.2019, s. 122.

---